polyglot-tagger/wikipedia-language-snippets-filtered huggingface dataset:
7 નવેમ્બર, 1995ના રોજ કોલમ્બિયા રેકોર્ડસે એલિસ ઇન ચેઇન્સ નામથી આલ્બમ રિલીઝ કર્યું, જે બિલબોર્ડ 200ના ચાર્ટમાં પ્રથમ ક્રમે પહોંચ્યું અને તેને ડબલ પ્લેટિનમ પ્રમાણિત કરવામાં આવ્યું. આલ્બમના ચાર ગીત “ગ્રાઇન્ડ”, “અગેઇન”, “ઓવર નાઉ” અને “હેવન બિસાઇડ યુ”માંથી ત્રણમાં મુખ્ય અવાજ કેન્ટ્રેલનો હતો. રોલિંગ સ્ટોન ના જોન વિડરહોર્ને આ આલ્બમને “મુક્ત અને સંપન્ન, ગીતો આશ્ચર્યજનક અને અનુભવી શકાય તેવી અસર ઉપજાવનારા” હોવાનું જણાવ્યું હતું. “ગોટ મી રોંગ” ગીત તેની રિલીઝના ત્રણ વર્ષ બાદ અણધારી રીતે સેપ ઇપીના ચાર્ટમાં આવ્યું હતું. 1995માં ઇન્ડિપેન્ડન્ટ ફિલ્મ ક્લર્કસ ના સાઉન્ડટ્રેક માટે આ ગીતને પુનઃ રિલીઝ કરવામાં આવ્યું હતું, જે દરમિયાન તે મેઇનસ્ટ્રિમ રોક ટ્રેક્સના ચાર્ટમાં સાતમા ક્રમે પહોંચ્યું હતું. બેન્ડે એલિસ ઇન ચેઇન્સ હેઠળ આગળ નહીં વધવાનો નિર્ણય કર્યો, જેના કારણે બેન્ડ નશીલા દ્રવ્યો લેતું હોવાની અટકળોને વેગ મળ્યો.
એલિસ ઇન ચેઇન્સ 10 એપ્રિલ, 1996ના રોજ ત્રણ વર્ષમાં તેમની પ્રથમ કોન્સર્ટ એમટીવી અનપ્લગ્ડ પ્રોગ્રામ માટે ફરી સક્રિય થયું. આ પર્ફોર્મન્સમાં બેન્ડના “ડાઉન ઇન અ હોલ”, “હેવન બિસાઇડ યુ” અને “વૂડ?” સહિત ચાર્ટમાં સ્થાન પામેલા ગીતો અને એક નવા ગીત “ધ કિલર ઇઝ મી”નો સમાવેશ કરવામાં આવ્યો. બીજા ગિટારિસ્ટ સ્કોટ ઓલ્સનને ઉમેરતાં એલિસ ઇન ચેઇન્સ પાંચ સભ્યોનું બેન્ડ બન્યું. પર્ફોર્મન્સનું લાઇવ આલ્બમ જુલાઈ, 1996માં રિલીઝ થયું, જે બિલબોર્ડ 200ના ચાર્ટમાં ત્રીજા નંબર પર આવ્યું. તેની સાથે હોમ વીડીયો રિલીઝ કરવામાં આવ્યો. બંનેને આરઆઇએએ દ્વારા પ્લેટિનમથી પ્રમાણિત કરવામાં આવ્યા. 1996ની લોલાપેલૂ ઝા ટૂર એ ઓરિજિનિલ કીસ લાઇન-અપને ટેકો પૂરો પાડતી ટૂર હતી. તે ટૂર બાદ એલિસ ઇન ચેઇન્સે ચાર શોમાં પર્ફોર્મ કર્યું, જેમાં 3 જુલાઈ, 1996ના રોજ કેન્સાસ સિટી, મિસોરી ખાતેનો શો લેન સ્ટેલીનો અંતિમ લાઇવ શો હતો.
ફેસલિફ્ટ આલ્બમ 21 ઓગસ્ટ, 1990માં રિલીઝ થયો અને 1991ના ઊનાળામાં બિલબોર્ડ 200 ની યાદીમાં તેને 42મો ક્રમ મળ્યો. ફેસલિફટ ને જોકે તાત્કાલિક સફળતા નહોતી મળી. એમટીવીએ “મેન ઇન ધ બોક્સ”નું રોજિંદા ધોરણે નિયમિત પ્રસારણ ચાલુ ન કર્યું ત્યાં સુધી રિલીઝ થયાના પ્રથમ છ મહિનામાં તેની 40,000થી પણ ઓછી નકલો વેચાઈ હતી. મેઇનસ્ટ્રીમ રોક ચાર્ટસની યાદીમાં તેનું સિંગલ 18મા ક્રમે આવ્યા પછી આલ્બમ પછીનું સિંગલ, “સી ઓફ સોરો” 27મા ક્રમે પહોંચ્યું, અને છ સપ્તાહમાં અમેરિકામાં ફેસલિફ્ટ ની 4,00,000 નકલો વેચાઈ. આલ્બમને વિવેચકો તરફથી પણ સારો પ્રતિસાદ સાંપડ્યો. ઓલ મ્યુઝિકના સ્ટિવ હુવેએ ફેસલિફ્ટ ને ગ્રન્જ અને વૈકલ્પિક રોક માટે ઓડિયન્સ ઊભું કરનારી સૌથી અગત્યની રેકોર્ડ પૈકીની એક ગણાવી.
એપ્રિલ 2010માં ગિટારિસ્ટ જેરી કેન્ટ્રેલએ એમટીવી ન્યૂઝમાં જણાવ્યું હતું કે એલિસ ઇન ચેઇન્સ આગામી ભવિષ્યમાં પાંચમું સ્ટુડિયો આલ્બમ તૈયાર કરવાની વિચારણા કરી રહ્યું છે. તેણે જણાવ્યું હતું કે, “બધું હાલ વિચારણા હેઠળ છે. વિચારણા ક્યાં સુધી પહોંચે છે તે જોવાનું રહે છે. વર્તમાનમાં જીવવું એ જીવન જીવવાનો ઉત્તમ માર્ગ છે અને અમને આશા છે કે આવું થશે. આવું ન થવાનું મને કોઈ કારણ નથી જણાતું.” ફ્રન્ટમેન વિલિયમ ડૂવોલએ પણ આગામી આલ્બમ અને એલિસ ઇન ચેઇન્સના ભાવિ વિશે ટિપ્પણી કરતાં કહ્યું હતું કે, “ઘણાં કાર્યક્રમો અમે કરી રહ્યા છીએ. આગળ ઘણા કાર્યક્રમો છે. પણ હા, ભવિષ્ય અંગે અમે રોમાંચિત છીએ. મને નથી લાગતું કે લાંબા ગાળા સુધી બેન્ડ વિખૂટું પડે.”
સપ્ટેમ્બર 2008માં એવી જાહેરાત થઈ હતી કે એલિસ ઇન ચેઇન્સ નાઇન ઇન્ચ નેઇલ્સ અને લેમ્બ ઓફ ગોડ સાથે મળીને ઓસ્ટ્રેલિયાના સાઉન્ડવેવ ફેસ્ટિવલમાં પર્ફોર્મ કરશે. ફેબ્રુઆરી 2009માં એવી પણ જાહેરાત કરવામાં આવી હતી કે, એલિસ ઇન ચેઇન્સ ત્રીજા વાર્ષિક રોક ઓન ધ રેન્જ ફેસ્ટિવલમાં કાર્યક્રમ આપશે. 1 ઓગસ્ટ, 2009ના રોજ એલિસ ઇન ચેઇન્સે મેસ્ટોડોન, એવેન્જ્ડ સેવનફોલ્ડ અને ગ્લાઇડર સાથે મળીને માર્લે પાર્ક, ડબ્લિન ખાતે મેટાલિકાને ટેકો આપવા માટે પરફોર્મ કર્યું. 10 નવેમ્બર, 2009ના રોજ બેન્ડ લેટર લાઇવ.માં પણ પણ જૂલ્સ હોલેન્ડ સાથે એપિસોડના આખરી પરફોર્મન્સરુપે 'લેસન લર્નેડ', 'બ્લેક ગિવ્ઝ વે ટુ બ્લ્યુ' અને 'ચેક માઈ બ્રેઇન' જેવા ગીતો પરફોર્મ કરતું દેખાયું.
એલિસ ઇન ચેઇન્સના અમેરિકામાં 1.4 કરોડ આલ્બમ અને વિશ્વભરમાં 3.5 કરોડ આલ્બમનું વેચાણ થયું છે, બે નંબર-વન આલ્બમ અને 21 ટોપ 40માં સમાવિષ્ટ ગીતો રિલીઝ કર્યા છે તથા ગ્રેમીનાં સાત નામાંકન્સ મેળવ્યાં છે. વીએચ1ના 100 ગ્રેટેસ્ટ આર્ટિસ્ટ્સ ઓફ હાર્ડ રોક પર બેન્ડનો ક્રમ 34મો હતો. હિટ પરેડર દ્વારા એલિસ ઇન ચેઇન્સને 15મા ગ્રેટેસ્ટ લાઇવ બેન્ડ તરીકે નામાંકિત કરવામાં આવ્યું હતું અને ગાયક લેન સ્ટેલીને અત્યાર સુધીના શ્રેષ્ઠ ગાયકોમાં 27મું સ્થાન મળ્યું હતું. બેન્ડના બીજા આલ્બમ ડર્ટ ને ક્લોઝ-અપ મેગેઝિને છેલ્લા બે દાયકાનાં શ્રેષ્ઠ આલ્બમોની યાદીમાં પાંચમા સ્થાને મૂક્યું હતું. ઓગસ્ટ 2009માં એલિસ ઇન ચેઇન્સે કેરાંગ્ઝ!
૧૯૯૦ના દાયકામાં ગ્રન્જની ચળવળ થઈ ત્યારે સિએટલના નિર્વાણ, પર્લ જેમ અને સાઉન્ડગાર્ડન જેવા અન્ય બેન્ડ્સની સાથે એલિસ ઇન ચેઇન્સને પણ આંતરરાષ્ટ્રીય સ્તરે ખ્યાતિ મળી. ૧૯૯૦ના દાયકામાં ભારે સફળતા મેળવનારા મ્યુઝિકલ બેન્ડ્સમાં એલિસ ઇન ચેઇન્સનો પણ સમાવેશ થતો હતો. તે દાયકામાં વિશ્વભરમાં તેનાં આલ્બમની ચાર કરોડથી વધુ નકલો વેચાઈ હતી અને એકલા યુએસમાં જ ૧.૬ કરોડ નકલો વેચાઈ હતી. બેન્ડના બે આલ્બમ જાર ઓફ ફ્લાઇઝ અને એલિસ ઇન ચેઇન્સ બિલબોર્ડ ૨૦૦ના ચાર્ટમાં પ્રથમ ક્રમે આવ્યા હતા, તેનાં ૧૪ ગીતો મેઇનસ્ટ્રીમ રોક ટ્રેક્સની ટોપ ટેનની યાદીમાં સ્થાન પામ્યા હતા અને ગ્રેમી એવોર્ડમાં સાત નામાંકનો મળ્યાં હતાં.
રેકોર્ડિંગ ઇન્ડસ્ટ્રી એસોસિએશન ઓફ અમેરિકાએ ફેસલિફ્ટ આલ્બમને ગોલ્ડથી પ્રમાણિત કર્યું. 1990ના અંત સુધી બેન્ડ તેના ઓડિયન્સ સાથે હજી મેળ બેસાડી રહ્યું હતું, તે દરમિયાન ઇગી પોપ, વાન હેલેન, પોઇઝન, અને એક્સ્ટ્રિમ જેવા કલાકારો ઊભરી રહ્યા હતા. 1991ના પ્રારંભમાં ક્લેશ ઓફ ધ ટાઇટન્સની એન્થ્રેક્સ, મેગાડેથ અને સ્લેયર વચ્ચેની સ્પર્ધા માટે તેણે પોતાનું પ્રથમ સ્થાન ખાલી કરી આપ્યું.
1992ના ગ્રેમી એવોર્ડમાં બેસ્ટ હાર્ડ રોક પર્ફોર્મન્સની કેટેગરીમાં એલિસ ઇન ચેઇન્સનું “મેન ઇન ધ બોક્સ” માટે નામાંકન થયું હતું, પરંતુ આ એવોર્ડ વાન હેલેનને તેમના 1991ના “ફોર અનલોફૂલ કાર્નલ નોલેજ ” માટે મળ્યો.
એલિસ ઇન ચેઇન્સ એ અમેરિકન રોક બેન્ડ છે, જેની રચના ૧૯૮૭માં સિએટલ, વોશિંગ્ટન ખાતે ગિટારિસ્ટ જેરી કેન્ટ્રેલ અને મૂળ મુખ્ય ગાયક લેન સ્ટેલી દ્વારા કરવામાં આવી હતી. ગ્રન્જ સંગીત સાથે સંકળાયેલા હોવા છતાં બેન્ડના સંગીતમાં હેવી મેટલ અને એકોસ્ટિક તત્વોનું સંયોજન જોવા મળતું. રચના થઈ ત્યારથી એલિસ ઇન ચેઇન્સે ચાર સ્ટુડિયો આલ્બમ, ત્રણ ઇપી, બે લાઇવ આલ્બમ, ચાર કમ્પાઇલેશન્સ અને બે ડીવીડી રિલીઝ કરી છે. આ બેન્ડ તેની વિશિષ્ટ ગાયકીને કારણે જાણીતું છે, જેમાં ઘણી વખત સ્ટેલી અને કેન્ટ્રેલની જુગલબંદીના ગીતોનો સમાવેશ થાય છે.
વિવેચકો બેન્ડ વિશે જણાવે છે કે “મેટલના પ્રશંસકો માટે આ બેન્ડ થોડું મુશ્કેલ છે, છતાં તેના ગમગીન વિષયો અને નિરર્થકતા તેમને સિએટલ સ્થિત ગ્રન્જ બેન્ડની યાદીની આગલી હરોળમાં સ્થાન અપાવે છે.” બેન્ડની ત્રણ રિલીઝમાં તમામ એકોસ્ટિક સંગીતનો સમાવેશ થાય છે, અને પ્રારંભમાં બેન્ડે આ ત્રણેયને જુદા-જુદા સમયના અંતરે રિલીઝ કરવાનો નિર્ણય કર્યો હતો. એલિસ ઇન ચેઇન્સનું સેલ્ફ ટાઇટલ્ડ આલ્બમ “તદ્દન ઠંડુ, શૂન્યવાદ પ્રકારની શૈલીનું હતું, જે હાર્ડ રોકની સાથે એકોસ્ટિક શૈલીને અનુસરે તે પ્રકારે તૈયાર કરવામાં આવ્યું હતું.”
એલિસ ઇન ચેઇન્સ ટૂંક સમયમાં જ તે લેબલ માટે મહત્વનું બેન્ડ બની ગયું. જુલાઈ 1990માં તેમણે બેન્ડનું પ્રથમ સત્તાવાર રેકોર્ડિંગ, પ્રમોશનલ ઇપી વી ડાઇ યંગ બહાર પાડ્યું. ઇપીનું મુખ્ય ગીત “વી ડાઇ યંગ”ને મેટલ રેડિયો ઉપર હિટ રહ્યું હતું. તેની સફળતા બાદ લેબલે નિર્માતા ડેવ જર્ડન સાથે મળીને એલિસ ઇન ચેઇન્સના પ્રથમ આલ્બમનું નિર્માણકાર્ય હાથમાં લીધું. કેન્ટ્રેલ એવી ટિપ્પણી કરી હતી કે તે આલ્બમ "મૂડી ઓરા" હતો, જે "સિએટલના ચિંતનશીલ વાતાવરણ અને અનુભૂતિનું સીધું પરિણામ હતું".
બેન્ડના પુનર્ગઠન બાદની કોન્સર્ટ દરમિયાન ડૂવોલ મુખ્ય ગાયક તરીકે એલિસ ઇન ચેઇન્સમાં જોડાયો. વેલ્વેટ રિવોલ્વર અને ગન્સ એન રોઝીસનો ભૂતપૂર્વ બાસિસ્ટ ડફ મેકકેગન પણ રિયુનિયન ટૂર માટે બેન્ડમાં જોડાયો. તે પસંદગીના ગીતોમાં રિધમ ગિટાર વગાડતો હતો. ટૂર પહેલાં કિનીએ એક મુલાકાતમાં જણાવ્યું હતું કે તેને નવા ગીતો લખવામાં રસ પડશે, પરંતુ એલિસ ઇન ચેઇન્સ માટે નહીં. જોકે, . ના અહેવાલ પ્રમાણે બેન્ડે ડૂવોલને મુખ્ય ગાયક તરીકે લઈને નવા ગીતો લખવાનું શરુ કરી દીધું હતું.
જેરી કેન્ટ્રેલની ગિટાર વગાડવાની શૈલી ઓલમ્યુઝિકના સ્ટિફન અર્લવાઇન કહે છે તેમ “પમેલિંગ રિફ્ટ્સ એન્ડ એક્સપેન્સિવ ગિટાર ટેક્સ્ચર્સ” જે “સ્લો, બ્રૂડિંગ માઇનર-કી ગ્રાઇન્ડ્ઝ” સર્જે છે. સ્ટેલીના અનોખા "સ્નેર્લ-ટુ-એ-સ્ક્રીમ"ની સાથે ડાઉન ટ્યૂન્ડ ડિસ્ટોર્ટેડ ગિટાર સાથે લોકોએ હેવી મેટલના પ્રસંશકોને અપિલ કરી હતી, બેન્ડ પણ મેલોડીની ક્યારેય ન જોઇ હોય તેવી સમજ ધરાવતું હતું, જેને પગલે એલિસ ઇન ચેઇન્સ હેવી મેટલના કાર્યવિસ્તારથી બહાર જંગી પોપ દર્શકો સામે પ્રદર્શિત થયું હતું.
એલિસ ઇન ચેઇન્સ સ્ટેલી અને કેન્ટ્રેલની અદ્વિતિય કંઠ્ય જુગલબંદી માટે પણ જાણીતું છે, જેમાં ઓવરલેપિંગ પેસેજ અને ડ્યૂઅલ લિડ વોકલ્સનો પણ સમાવેશ થાય છે. એલિસા બર્રોસે જણાવ્યા પ્રમાણે બેન્ડનો વિશિષ્ટ ધ્વનિ “સ્ટેલીના અંગત સંઘર્ષ અને વ્યસનને વ્યક્ત કરતા ગાયનશૈલી અને ગીતોમાંથી સર્જાતો હતો.” સ્ટેલીનાં ગીતો ઘણી વખત “ગમગીન” ગણાતા હતા, તેમાં ઘણી વખત નશીલા દ્રવ્યનું સેવન, હતાશા અને આત્મહત્યાની થીમ રહેતી હતી, જ્યારે કેન્ટ્રેલનાં ગીતો અંગત સંબંધો ઉપર વધુ ભાર મૂકે છે.
ફેબ્રુઆરી, ૧૯૯૨માં બેન્ડ સ્ટુડિયોમાં પરત ફર્યું. નવા ગીતો મુખ્યત્વે રોડ ઉપર લખાયા અને તેનું મટિરિયલ ફેસલિફ્ટ કરતાં પ્રમાણમાં વધારે ગમગીન હતા. આલ્બમના કુલ 12 ગીતોમાંથી છ ગીતો વ્યસન ઉપર હતા. “આ આલ્બમ પાછળ અમે ઘણું આત્મમંથન કર્યું હતું. તેમાં ઘણી ઊંડી લાગણી સંકળાયેલી છે.” કેન્ટ્રેલના જણાવ્યા પ્રમાણે, “અમે સંગીત દ્વારા અમારી અંદરના દુષ્ટ તત્વોનો સામનો કરીએ છીએ. દિવસ દરમિયાન જે પણ ઝેર અમારામાં એકત્ર થયું હોય, તે સંગીત વગાડવાથી નષ્ટ થઈ જાય છે.”
એલિસ ઇન ચેઇન્સની 1993ની વ્યાપક વર્લ્ડ ટૂર બાદ સ્ટેલીએ કહ્યું કે બેન્ડ “થોડા સમય માટે એકોસ્ટિક ગિટાર્સ સાથે સ્ટુડિયોમાં જવા માંગે છે અને શું થાય છે તે જોવા માંગે છે”. “સંગીતનું સર્જન કરતી વખતે અમે કદી તેને રિલીઝ કરવા વિશેનો વિચાર નહોતા કરતા.” પરંતુ રેકોર્ડ લેબલે આ સાંભળ્યું અને તેમને ખરેખર તે ગમ્યું. અમારા માટે તો તે ચાર વ્યક્તિઓ સ્ટુડિયોમાં ભેગી થઈને થોડું સંગીત તૈયાર કરવાનો અનુભવ માત્ર હતો.”
એલિસ ઇન ચેઇન્સને ગ્રન્જ, ઓલ્ટરનેટિવ રોક અને હાર્ડ રોક જેવા ઉપનામ મળ્યા હોવા છતાં જેરી કેન્ટ્રેલ બેન્ડને મુખ્યત્વે હેવી મેટલ તરીકે ઓળખાવે છે. 1996માં તેણે ગિટાર વર્લ્ડ ને કહ્યું હતું કે, “અમારામાં ઘણું વૈવિધ્ય છે. તે મિશ્રણ કેવા પ્રકારનું છે તે હું જાણતો નથી, પરંતુ તેમાં મેટલ, બ્લ્યુઝ, રોક એન્ડ રોલ અને કદાચ નિરર્થકતાનો અંશ છે. તેમાંથી મેટલનો ભાગ કદી દૂર નહીં થાય, અને હું કદી નથી ઈચ્છતો કે તે દૂર થાય.”
2002 સુધીમાં કેન્ટ્રેલે તેના બીજા સોલો આલ્બમ ડિગ્રેડેશન ટ્રિપ નું કામ પૂરું કર્યું. 1998માં લખાયેલા આ આલ્બમના ગીતો જે શૈલીમાં લખાયા હતા, તેને કેન્ટ્રેલે એલિસ ઇન ચેઇન્સનો અંત ગણાવ્યો. જોકે, તે વર્ષે માર્ચમાં કેન્ટ્રેલે એવી ટિપ્પણી કરી હતી કે, “અમે હજી પણ એકમેકના સંપર્કમાં છીએ, તેથી કોઇક દિવસ કશુંક કરે તેવી શક્યતા છે અને મને પૂરી આશા છે કે અમે ફરીથી ભેગાં થઈને કામ કરીશું.”
બેન્ડની યુરોપિયન ટૂરની સાથે એલિસ ઇન ચેઇન્સે તેનું આગામી ગીત “યોર ડિસિઝન” 16મી નવેમ્બરે યુકેમાં રિલીઝ કર્યું અને પહેલી ડિસેમ્બરે તેઓ અમેરિકામાં હતા. આલ્બમનું ચોથું ગીત “લેસન લર્નેડ” જૂનના મધ્ય ભાગમાં રિલીઝ થયું. તેની 5,00,000થી વધુ કોપીઓ વેચાણ અર્થે રવાના કરવામાં આવી હોવાથી 26 મે, 2010ના રોજ બ્લેક ગિવ્ઝ વે ટુ બ્લ્યુ ને આરઆઇએએ દ્વારા ગોલ્ડથી પ્રમાણિત કરવામાં આવ્યું.
સત્તાવાર રીતે કદી બેન્ડ વિખેરવાની જાહેરાત ન કરવામાં આવી હોવા છતાં કેટલાંક કારણોસર અને આખરે ૨૦૦૨માં લેન સ્ટેલીના મૃત્યુને કારણે એલિસ ઇન ચેઇન્સ નિષ્ક્રિય થઈ ગયું હતું. ૨૦૦૫માં નવા મુખ્ય ગાયક વિલિયમ ડુવોલ સાથે એલિસ ઇન ચેઇન્સ બેન્ડ ફરી ગઠિત થયું અને ૨૯ સપ્ટેમ્બર, ૨૦૦૯ના રોજ ૧૪ વર્ષમાં તેમનું પ્રથમ સ્ટુડિયો આલ્બમ બ્લેક ગિવ્ઝ વે ટુ બ્લ્યુ પ્રકાશિત કર્યું.
મેસ્ટોડોન અને ડેફ્ટોન્સની સાથે એલિસ ઇન ચેઇન્સ 2010ના અંતમાં બ્લેકડાયમન્ડસ્કાઇ ટૂરના ભાગરુપે યુનાઇટેડ સ્ટેટ્સ અને કેનેડામાં પર્ફોર્મન્સ આપશે. બ્લેકડાયમન્ડસ્કાઇ એ ત્રણેય બેન્ડના લેટેસ્ટ આલ્બમ ટાઇટલ બ્લેક ગિવ્ઝ વે ટુ બ્લ્યુ , ડાયમન્ડ આઇઝ અને ક્રેક ધ સ્કાઇ એ તમામના એક-એક શબ્દના ઉપયોગથી પાડવામાં આવેલું નામ છે.
ના સપ્ટેમ્બર 2008ના અહેવાલમાં જણાવવામાં આવ્યું કે એલિસ ઇન ચેઇન્સ 2009ના ઊનાળામાં નવું આલ્બમ રિલીઝ કરવા માટે તે વર્ષના ઓક્ટોબર મહિનામાં સ્ટુડિયોમાં રેકોર્ડિંગ શરુ કરશે.
મિનિટ મેઇડ પાર્ક અને ટોયોટા સેન્ટર શહેરની મધ્યભાગમાં સુધરેલા વિસ્તારમાં સ્થિત છે. શહેરમાં રિલાયન્ટ એસ્ટ્રોડોમ છે, જે દુનિયાનું પહેલું ગુંબજ ધરાવતું સ્ટેડિયમ છે, તે એનએફએલનું પહેલું રીટ્રેક્ટેબ્લ-રુફ રિલાયન્ટ સ્ટેડિયમ પણ ધરાવે છે. હ્યુસ્ટનમાં રમતગમતની અન્ય સુવિધાઓમાં હોફહેઇન્ઝ પેવેલિયન, રિલાયન્ટ એરેના (અગાઉ ડબલ્યુએનબીએના હ્યુસ્ટન કોમેટ્સનું ઘર, હવે લાઇટનિંગનો આધાર બન્યું છે) અને રોબર્ટસન સ્ટેડિયમ (બંનેનો ઉપયોગ યુનિવર્સિટી ઓફ હ્યુસ્ટન કોલેજિએટ સ્પોર્ટ્સ થાય છે, રોબર્ટ્સનનો ઉપયોગ હ્યુસ્ટન ડાયનેમો માટે પણ થાય છે) અને રાઇસ સ્ટેડિયમ છે. રિલાયન્સ એસ્ટડ્રોમનો અવારનવાર ઉપયોગ થાય છે, જેમાં પહેલી એપ્રિલ, 2001ના રોજ રેસ્લમેનિયા એક્સ-સેવનના વર્લ્ડ રેસ્લિંગ એન્ટરટેઇન્મેન્ટનું આયોજન થયું હતું તથા અહીં સૌથી વધુ 67,925 દર્શકોની હાજરીનો વિક્રમ છે. શહેરમાં પાંચ એપ્રિલ, 2009ના રોજ રિલાયન્ટ સ્ટેડિયમ ખાતે રેસ્લમેનિયા 25નું પણ આયોજન થયું હતું.
બીટા વર્લ્ડ સિટી તરીકે રેટિંગ પામેલા હ્યુસ્ટનનું અર્થતંત્ર ઊર્જા, ઉત્પાદન, એરોનોટિક્સ, પરિવહન અને હેલ્થકેર ક્ષેત્રોમાં વ્યાપક ઔદ્યોગિક આધાર ધરાવે છે. આ શહેર બિલ્ડિંગ ઓઇલફિલ્ડ ઇક્વિપમેન્ટ માટેનું અગ્રણી કેન્દ્ર છે. અમેરિકામાં તેના કરતાં એકમાત્ર ન્યૂયોર્ક શહેર વધારે ફોર્ચ્યુન 500 કંપનીઓનું હેડક્વાર્ટર ધરાવે છે. હ્યુસ્ટનનું બંદર અમેરિકાના વિવિધ બંદરોમાં આંતરરાષ્ટ્રીય જળપરિવહન ક્ષમતાના સંચાલનમાં ટોચનું અને કાર્ગો પરિવહન ક્ષમતાના સંચાલનમાં બીજુ સ્થાન ધરાવે છે. શહેરમાં વિવિધ વંશીય અને ધાર્મિક પૃષ્ઠભૂમિના લોકો રહે છે. અહીં મોટી સંખ્યામાં આંતરરાષ્ટ્રીય સમુદાયના લોકો રહે છે અને તેમનું પ્રમાણ વધતું જાય છે. આ શહેર અનેક સાંસ્કૃતિક સંસ્થાઓ છે અને વિવિધ પ્રકારના પ્રદર્શનો યોજાય છે. હ્યુસ્ટન મ્યુઝીયમ ડિસ્ટ્રિક્ટ દર વર્ષે 70 લાખ કરતાં વધારે મુલાકાતીઓ આકર્ષે છે. હ્યુસ્ટનના થિયેટર ડિસ્ટ્રિક્ટમાં વિઝ્યુઅલ અને પર્ફોર્મિંગ આર્ટ્સ સક્રિય છે તથા અમેરિકાના થોડા શહેરોમાંનું એક છે જે તમામ મુખ્ય પર્ફોર્મિંગ આર્ટ્સ આખું વર્ષ નિવાસી કંપનીઓ ઓફર કરે છે.
હ્યુસ્ટનના જમીનની સપાટીનો આધાર અસંગઠિત માટી, માટીના પોચા ખડક અને નબળી રીતે બંધાયેલા રેતીના સ્તરનો છે, જે જમીનમાં કેટલાક માઇલ સુધી ઊંડે ઉપલબ્ધ છે. આ પ્રદેશનું ભૂસ્તર નદીની રેતીના એકત્ર થયેલા સ્તરોનું છે, જે ખડકીય પર્વતોના ધસારામાંથી રચાયું છે. આ વિવિધ જળકૃત કચરામાં કોહવાઈ ગયેલા કાર્બનિક પદાર્થો પર સમય જતાં રેતીઓ અને માટી જમા થાય છે અને ઓઇલ તથા કુદરતી વાયુમાં પરિવર્તિત થાય છે. જળકૃત ખડકાની નીચેના સ્તરો ખડકીય ક્ષાર હેલાઇટના પાણી જમા થયેલા સ્તર હોય છે. છિદ્રાળુ સ્તરો સમય જતાં દબાયા છે અને ઉપર આવવા દબાણ અનુભવે છે. તેઓ ઉપર આવે છે ત્યારે મીઠાના ખડકના ગુંબજ જેવી રચનામાંથી જળકૃત ખડકોની આસપાસ મીઠું ખેંચાય છે, ઘણી વખત ઓઇલ અને વાયુ બહાર નીકળે છે, જે આજુબાજુની છિદ્રાળુ રેતીમાંથી બહાર આવે છે. જાડી, સમૃદ્ધ, કેટલીક વખત કાળી થઈ ગયેલી જમીનની સપાટી શહેરના બહારના વિસ્તારોમાં ચોખાની ખેતી માટે યોગ્ય પુરવાર થાય છે, જ્યાં શહેરનો સતત વિકાસ થઈ રહ્યો છે.
શિયાળામાં હ્યુસ્ટનમાં વાજબી તાપમાન હોય છે. શહેર માટે સૌથી ઠંડા મહિના જાન્યુઆરીમાં સરેરાશ ઊંચું તાપમાન હોય છે જ્યારે સરેરાશ નીચું તાપમાન હોય છે. બરફવર્ષા ભાગ્યે જ જોવા મળે છે. હ્યુસ્ટનમાં તાજેતરમાં 24 ડીસેમ્બર, 2004ના રોજ કરા પડ્યાં હતા, જેમાં એક ઇંચ બરફવર્ષા થઈ હતી. છેલ્લે 10 ડીસેમ્બર, 2008ના રોજ બરફવર્ષા થઈ હતી. જોકે 4 ડીસેમ્બર, 2009ના રોજ શહેરમાં એક ઇંચ બરફવર્ષા થઈ હતી. તે હ્યુસ્ટનમાં અત્યાર સુધી થયેલી સૌથી વહેલી બરફવર્ષા છે. ઉપરાંત આ વર્ષાએ એક વધુ ઇતિહાસ પણ પહેલી વખત સર્જ્યો છે કે અહીં સતત બે વર્ષ બરફવર્ષા થઈ છે અને 2000થી 2010ના દાયકામાં ત્રીજી વખત બરફવર્ષા થઈ છે. હ્યુસ્ટનમાં અત્યાર સુધી સૌથી ઠંડું તાપમાન 23 જાન્યુઆરી, 1940ના રોજ નોંધાયું હતું. હ્યુસ્ટનમાં દર વર્ષે વધુ વરસાદ થાય છે. અહીં દર વર્ષે સરેરાશ 54 ઇંચ જેટલો વરસાદ થાય છે. તેના પગલે શહેરના વિસ્તારોમાં પૂરના પાણી ફરી વળે છે.
હ્યુસ્ટન શહેર, માં સંસ્થાનો અને બંદર શહેર. હ્યુસ્ટન એક પચરંગી શહેર છે. શહેરમાં અનેક શૈક્ષણિક સંસ્થાઓ અને મજબૂત ઉદ્યોગ છે. તેમજ મુખ્ય પોર્ટ સિટી છે. શહેરમાં 90 જેટલી ભાષાઓ બોલાય છે. ટેક્સાસમાંથી સેંકડો આપ્રવાસીઓના પ્રવાહના કારણે અમેરિકામાં હ્યુસ્ટન યુવા વસતી ધરાવતા શહેરોમાંનું એક છે. અમેરિકામાં તે ત્રીજું મોટું હિસ્પેનિક અને મેક્સિકન વસ્તી ધરાવતું શહેર પણ છે. ટેક્સાસના કોઈ પણ શહેર કરતાં વધુ હિસ્પેનિક અમેરિકન આ શહેરમાં રહે છે. એક અંદાજ મુજબ, બૃહદ હ્યુસ્ટન વિસ્તારમાં ચાર લાખ ગેરકાયેદસર વસાહતીઓ રહે છે. અમેરિકામાં ભારતીય અને પાકિસ્તાની સમૂહની સૌથી વધુ વસ્તી ધરાવતા શહેરોમાં હ્યુસ્ટન સામેલ છે. હ્યુસ્ટનની નાઇજીરિયન જાતિનો હિસ્સો શહેરની વસતીમાં બે ટકા કરતાં વધારે છે, જે અમેરિકામાં સૌથી વધારે છે.
હ્યુસ્ટન ઔપચારિક ઝોનિંગ નિયમનો વિના અમેરિકાનું સૌથી મોટું શહેર હોવા છતાં તે અન્ય સન બેલ્ટ શહેરોની જેમ વિકસ્યું છે, કારણ કે શહેરની જમીનમાં નિયમનોનો ઉપયોગ થાય છે અને કાયદાકીય કરાર એકસમાન ભૂમિકા ભજવે છે. એક પરિવારના ઘરો અને જરૂરિયાતો માટે ફરજિયાત લોટ સાઇઝ સહિત નિયમનો છે, જે ભાડૂઆતો અને ગ્રાહકોને પાર્કિંગ સુવિધા આપે છે. આ પ્રકારના નિયંત્રણોનું મિશ્ર પરિણામ આવ્યું છે. છતાં કેટલાંકો લોકો આ નીતિઓમાં શહેરની ઓછી ગીચતા, શહેરી જૂથ અને પદયાત્રીઓની અનુકૂળતાની ઊણપ હોવાના આરોપ મૂકે છે. શહેરની જમીનનો ઉપયોગ પણ વાજબી મકાનના ઘરોનું મોટા પાયે નિર્માણ કરવામાં થાય છે, જેના પગલે શહેર વર્ષ 2008ની રિયલ એસ્ટેટ કટોકટીની ખરાબ અસરમાંથી બાકાત રહી શક્યું છે. શહેરમાં વર્ષ 2008માં 42,697 બિલ્ડિંગ પરમિટ્સ ઇશ્યૂ થઈ હતી અને બિલ્ડર મેગેઝિન મુજબ, વર્ષ 2009માટે સારા હાઉસિંગ બજારોની યાદીમાં ટોચનું સ્થાન મેળવ્યું હતું.
હ્યુસ્ટનની આસપાસ ફેલાયેલા અનેક સ્થળોમાં નિયમિતપણે સ્થાનિક અને પ્રવાસી રોક, બ્લુસ, કન્ટ્રી, ડબસ્ટેપ, હિપ હોપ અને ટેજાનો મ્યુઝિકલ શોનું આયોજન થાય છે. પણ આ શહેરમાં અત્યંત પ્રસિદ્ધ કલાકારો કે સંગીતકારો ક્યારેય રહ્યાં નથી. અહીં કલાકારોને અમુક હદ સુધીની સફળતા મળે પછી તેઓ અમેરિકાના અન્ય વિસ્તારોમાં સ્થળાંતર કરે છે. તેમાં એકમાત્ર અપવાદ હ્યુસ્ટન હિપ-હોપ છે, જે અમેરિકાના દક્ષિણ વિસ્તારોની શૈલી અને પરંપરાની ઊજવણી કરે છે, તેને જાળવી રાખે છે અને તેના મૂળિયા સાથે વળગી રહ્યું છે. તેના પગલે એક મજબૂત, સ્વતંત્ર હિપ-હોપ મ્યુઝિકનો વિકાસ થયો છે, જે દક્ષિણ અમેરિકન હિપ-હોપ અને ગેંગસ્ટા રેપ કમ્યુનિટીઝ પર પ્રભાવ ધરાવે છે અને તેના સારી બાબતોનો સ્વીકાર પણ કરે છે. હ્યુસ્ટનના અનેક હિપ-હોપ કલાકારોને વ્યાવસાયિક સફળતા પ્રાપ્ત થઈ છે. હ્યુસ્ટને ચોપ અને સ્ક્રૂ મ્યુઝિકને પણ આશ્રય આપ્યો છે.
બીજું વિશ્વયુદ્ધ શરૂ થયું ત્યારે બંદરની માલવહન ક્ષમતામાં ઘટાડો થયો હતો અને જહાજ પ્રવૃત્તિઓ બંદ કરી દેવામાં આવી હતી. જોકે યુદ્ધથી શહેરનો આર્થિક લાભ થયો નહોતો. યુદ્ધ દરમિયાન કૃત્રિમ રબરના ઉત્પાદનો અને પેટ્રોલીયમની માગને કારણે જહાજ ચેનજ પાસે પેટ્રોકેમિકલ રીફાઇનરીઝ અને ઉત્પાદન પ્લાટન્સનું નિર્માણ થયું હતું. પ્રથમ વિશ્વયુદ્ધ દરમિયાન એલિંગ્ટન ફિલ્ડનું નિર્માણ શરૂ થયું હતું, જે બોમ્બાર્ડીયર્સ અને દરિયાખેડૂઓ માટે તાલીમકેન્દ્ર તરીકે પુનર્જીવિત થયું હતું. એમ ડી એન્ડર્સન ફાઉન્ડેશનએ 1945માં ટેક્સાસ મેડિકલ સેન્ટરની સ્થાપના કરી હતી. યુદ્ધ પછી હ્યુસ્ટનનું અર્થતંત્ર બંદર આધારિત બની ગયું હતું. 1948માં શહેરની હદ બહારના કેટલાંક વિસ્તારોને શહેરની મર્યાદામાં સામેલ કરવામાં આવ્યાં હતાં, જેમનું કદ શહેરના કદ કરતાં બમણું હતું અને હ્યુસ્ટનનો પ્રસાર ચારે તરફ થયો હતો.
હ્યુસ્ટન રાજકીય રીતે વિભાજીત શહેર ગણાય છે, જ્યાં સત્તાનું સંતુલન અવારનવાર રીપબ્લકન્સ અને ડેમોક્રેટ્સ વચ્ચે ફરતું રહ્યું છે. શહેરના મોટા ભાગના સમૃદ્ધ વિસ્તારો રીપબ્લિકન્સને મત આપે છે જ્યારે શહેરના મધ્યમ વર્ગ અને લઘુમતી સમદાયના વિસ્તાર ડેમોક્રેટને મત આપે છે. 2005ના હ્યુસ્ટન વિસ્તારના સરવે મુજબ, હેરિસ કાઉન્ટીમાં 68 ટકા બિનહિસ્પેનિક્સ ગોરા રીપબ્લિકન્સ જાહેર થયા હતા જ્યારે 89 ટકા બિનહિસ્પેનિક્સ અશ્વેત લોકોએ ડેમોક્રેટ્સની તરફેણ કરી હતી. આ વિસ્તારમાં લગભગ 62 ટકા હિસ્પેનિક્સ ડેમોક્રેટ જાહેર થયા છે અથવા ડેમોક્રેટ્સની તરફેણ કરે છે. ટેક્સાસમાં આ શહેર સૌથી વધુ રાજકીય વૈવિધ્ય ધરાવતા શહેર તરીકે જાણીતું છે. ટેક્સાસ સર્વસંમતિથી કન્ઝર્વેટિવ તરીકે જાણીતું છે. તેના પરિણામે શહેર રાષ્ટ્રીય ચૂંટણીઓમાં વારંવાર સ્પર્ધાત્મક વિસ્તાર બની જાય છે.
હ્યુસ્ટન કળારસિક શહેર છે, જેમાં વિઝ્યુઅલ અને પર્ફોર્મિંગ આર્ટ્સ અત્યંત લોકપ્રિય છે. શહેરની મધ્યમાં થિયેટર ડિસ્ટ્રિક્ટ સ્થિત છે, જે નવ મુખ્ય કળા સંગઠનો કાર્યરત છે અને અહીં નાટક ભજવવા માટેના છ હોલ છે. અમેરિકાની મધ્યમાં સૌથી વધુ થિયેટર બેઠકો ધરાવતું બીજા નંબરનું મોટું શહેર છે. હ્યુસ્ટન અમેરિકાના એવા થોડા શહેરોમાં સામેલ છે, જે પર્ફોમિંગ આર્ટ્સની તમામ મુખ્ય શાખાઓમાં કાયમી, વ્યાવસાયિક, રહેણાંક કંપનીઓ ધરાવે છેઃ ઓપેરા , બેલેટ , મ્યુઝિક અને થિયેટર . હ્યુસ્ટન અનેક સ્થાનિક પરંપરાગત કલાકારો, કળા સમૂહો તથા વિવિધ નાના પ્રગતિશીલ કળા સંગઠનોનું પણ નિવાસસ્થાન છે. શહેર વિવિધ પ્રકારના અને જુદો જુદો રસ ધરાવતા અનેક વિદેશી કલાકારો, કોન્સર્ટ, શો અને પ્રદર્શનને આકર્ષ છે.
હ્યુસ્ટન-સુગર લેન્ડ-બેટાઉન એમએસએનો કુલ વિસ્તાર ઉત્પાદન વર્ષ 2008માં 440.4 અબજ ડોલર હતું, જે બેલ્જિયમ, મલેશિયા, વેનેઝુએલા કે સ્વીડનના કુલ સ્વદેશી ઉત્પાદન કરતાં થોડું વધારે હતું. અમેરિકા સિવાય જગતના ફક્ત 21 રાષ્ટ્રનું કુલ સ્વદેશી ઉત્પાદન હ્યુસ્ટનના પ્રાદેશિક કુલ વિસ્તાર ઉત્પાદન કરતાં વધારે છે. વર્ષ 2007 માટે હ્યુસ્ટનના એમએસએનું કુલ વિસ્તાર ઉત્પાદન અંદાજે 416.6 અબજ ડોલર હતું જે વર્ષ 2006 કરતાં 13.8 ટકા વધારે હતું. માઇનિંગ, જેમાં હ્યુસ્ટન ઓઇલ અને ગેસના ઉત્પાદન અને ઉત્ખન્નમાં સંપૂર્ણ હિસ્સો ધરાવે છે, હ્યુસ્ટનની જીએપીમાં 26.3 ટકા હિસ્સો ધરાવે છે, જેમાં ઊર્જાની ઊંચી કિંમતના કારણે વધારો અને વૈશ્વિક સ્તરે ઓઇલ ઉત્પાદન ક્ષમતામાં વધારો થતાં ઘટાડો થાય છે. ત્યારબાદ ઇજનેરી સેવાઓ, આરોગ્ય સેવાઓ અને ઉત્પાદન ક્ષેત્રનો દબદબો છે.
અમેરિકાના વસ્તીગણતરી બ્યૂરોના જણાવ્યા મુજબ, શહેરનો કુલ વિસ્તાર છે, જેમાં જમીનનો વિસ્તાર છે અને પાણીનો વિસ્તાર છે.
હ્યુસ્ટનનો મોટા ભાગનો વિસ્તાર અખાતના કિનારાના મેદાન પર સ્થિત છે અને તેની વનસ્પતિસૃષ્ટિને સમશીતોષ્ણ ઘાસની જમીન અને જંગલમાં વર્ગીકૃત કરવામા્ં આવી છે. મોટા ભાગનું શહેર જંગલની જમીન, ભેજવાળી જમીન કે ઘાસના મેદાન પર નિર્માણ થયું છે, જે આજે પણ આજુબાજુના વિસ્તારોમાં નજરે ચડે છે. શહેરી જૂથો સાથે સંયુક્તપણે સ્થાનિક ભૂપ્રદેશની સપાટતાને કારણે અવારનવાર પૂરની સમસ્યા ઊભી થાય છે. શહેરનો મધ્ય ભાગ દરિયાઈની સપાટીથી ઉપર સ્થિત છે અને ઉત્તરપૂર્વ હ્યુસ્ટનમાં સૌથી ઊંચો પોઇન્ટ છે. એક સમયે શહેર તેની જરૂરિયાત માટે ભૂગર્ભીય જળ પર આધારિત હતું, પણ જમીન નીચે બેસી જતાં શહેરને હ્યુસ્ટન જળાશય અને કોનરી જળાશય જેવા સ્રોતો પર આધાર રાખવો પડે છે.
હ્યુસ્ટન વિસ્તારમાં 150 કરતાં વધારે સક્રિય ફાંટ છે , જેની સરેરાશ લંબાઈ જેમાં લોંગ પોઇન્ટ-યુરેકા હાઇટ્સ ફોલ્ટ સીસ્ટમ છે, જે શહેરના કેન્દ્રમાથી પસાર થાય છે. હ્યુસ્ટનમાં કોઈ મહત્વપૂર્ણ ઐતિહાસિક ધરતીકંપો થયા નથી, પણ ઊંડા ભૂતકાળમાં કે ભવિષ્યમાં આ પ્રકારના ધરતીકંપોની શક્યતાને સંશોધકો નકારી કાઢતાં નથી. હ્યુસ્ટનની દક્ષિણપૂર્વ વિસ્તારમાં જમીન ધસી રહી છે, કારણ કે અનેક વર્ષોથી જમીનમાંથી પાણી બહાર નીકળી રહ્યું છે. તે ફાંટો સાથે જોડાઈને સરકી શકે છે. જોકે સરકવાનો દર અત્યંત ઓછો છે અને ધરતીકંપ ગણી ન શકાય, જેમાં સ્થિર ફાંટો અચાનક સરકી જાય છે જે ધરતીકંપીય તરંગો રચના પૂરતાં છે. આ ફાંટો ધીમા દરે હલનચલન કરવાનું વલણ પણ ધરાવે છે, જેને "ફાંટ ધ્રુજારી" કહેવાય છે, જે ધરતીકંપનું જોખમ વધારે ઘટાડે છે.
હ્યુસ્ટનમાં એશિયામાંથી સ્થળાંતર કરીને ગયેલા લોકોની સંખ્યામાં મોટી છે, જે ટેક્સાસમાં સૌથી વધુ વિયેતનામીઝ અમેરિકન ધરાવે છે. આ દ્રષ્ટિએ તે અમેરિકામાં ત્રીજું સૌથી મોટું શહેર છે અને વર્ષ 2007માં 30,000 લોકો છે.
શહેરના કેટલાંક વિસ્તારોમાં વિયેતનામીઝ અને ચાઇનીઝ સંકેત સાથેની શેરીઓ સાથે વિયેતનામીઝ અને ચાઇનીઝ નિવાસીઓની વસ્તી મોટા પાયે છે. આ શેરના સંકેત અંગ્રેજીમાં પણ છે. હ્યુસ્ટનમાં બે ચાઇનાટાઉન છે, જેમાં મૂળ ડાઉનટાઉનમાં છે અને તાજેતરમાં શહેરની દક્ષિણપશ્ચિમે એક ઉત્તર બેલારી બાઉલેવાર્ડમાં શરૂ થયું છે. શહેરના મિડટાઉનમાં નાનું સાઇગોન છે અને હ્યુસ્ટનમાં ચાઇનટાઉનના દક્ષિણપશ્ચિમ વિસ્તારમાં વિયેતનામીઝ વેપારીઓ છે. હિલક્રોફ્ટની સાથે અસ્તિત્વ ધરાવતા "હાર્વિન ડિસ્ટ્રિક્ટ"ને "નાનું ભારત" ગણવામાં આવે છે.
હ્યુસ્ટન મ્યુનિસિપલ શાસનનું મજબૂત મેયરલ સ્વરૂપ ધરાવે છે. હ્યુસ્ટન સ્વશાસિત શહેર છે અને ટેક્સાસ રાજ્યની તમામ મ્યુનિસિપલ ચૂંટણીઓ બિનપક્ષપાતી રીતે યોજાય છે. શહેરના સત્તાવાર અધિકારીઓ મેયર, શહેર નિયામક અને શહેર પરિષદના 14 સભ્યો છે. હ્યુસ્ટનના મેયર અનિસ પાર્કર છે, જેઓ તટસ્થ બેલોટ પદ્ધતિથી ચૂંટાયેલા ડેમોક્રેટ મેયર છે અને તેઓ જાન્યુઆરી, 2010 સુધી પહેલી ટર્મ પર હતા. હ્યુસ્ટનના મેયર શહેરના મુખ્ય વહીવટકર્તા, કાર્યકારી અધિકારી અને સત્તાવાર પ્રતિનિધિ તરીકે ફરજ બજાવે છે અને તેઓ શહેરના સામાન્ય વ્યવસ્થાપન માટે જવાબદાર છે તથા તમામ કાયદા અને વટહુકમોનું પાલન થાય તેનું ધ્યાન રાખે છે. હ્યુસ્ટનમાં 1991માં લેવાયેલા જનમતના પરિણામે મેયરની ચૂંટણી બે વર્ષ માટે થાય છે અને તે સતત ત્રણ વખત ચૂંટાઈ શકે છે.
1860 સુધીમાં હ્યુસ્ટન કપાસની નિકાસ માટે વ્યાવસાયિક અને રેઇલરોડ કેન્દ્ર તરીકે વિકસી ગયું હતું. ટેક્સાસના અંતરિયાળ વિસ્તારોમાંથી વિવિધ રેલમાર્ગો હ્યુસ્ટનમાં ભેગાં થતાં, જ્યાં તેમને ગેલ્વેસ્ટોન અને બ્યુમોન્ટ બંદરોની રેલવે લાઇન્સ મળતી હતી. અમેરિકાના ગૃહયુદ્ધ દરમિયાન હ્યુસ્ટન જનરલ જોહન બેન્કહેડ મેગ્રજરનું વડુંમથક હતું, જેમણે ગેલ્વેસ્ટોનની લડાઈ માટે સંગઠનાત્મક સ્થળ તરીકે શહેરનો ઉપયોગ કર્યો હતો. ગૃહયુદ્ધ પછી હ્યુસ્ટનના વ્યાવસાયિકોએ જળપરિવહનની વિશાળ વ્યવસ્થાનો વિસ્તૃત કરવાના પ્રયાસો શરૂ કર્યા હતા જેથી શહેરના મધ્યભાગ અને ગેલ્વેસ્ટોન બંદર નજીકના વિસ્તાર વચ્ચે વધારે વ્યાવસાયિક પ્રવૃત્તિ હાથ ધરી શકાય. 1890 સુધીમાં હ્યુસ્ટન ટેક્સાસના રેલવેમાર્ગનું કેન્દ્ર બની ગયું હતું.
ઉનાળાના મહિના દરમિયાન અહીં પર તાપમાન પહોંચી જવું સામાન્ય છે. આ તાપમાન દર વર્ષે 99 દિવસ થી ઉપર રહે છે. જોકે ભેજના પરિણામે વાસ્તવિક તાપમાન કરતાં ગરમીનો આંક ઊંચો રહે છે. ઉનાળાની સવારોમાં સાપેક્ષ ભીનાશ પ્રમાણમાં 90 ટકા હોય છે અને બપોરે અંદાજે 60 ટકા હોય છે. દરિયાકિનારાની નજીકના વિસ્તારનો બાદ કરતાં ઉનાળામાં પવન ક્યારેય હળવો હોય છે તો ક્યારેક રાહતદાયક હોય છે. ગરમીનો સામનો કરવા લોકો દરેક વાહનો અને શહેરમાં બિલ્ડિંગોમાં એર કન્ડિશનિંગનો ઉપયોગ કરે છે. 1980માં હ્યુસ્ટનને પૃથ્વી પરનું "સૌથી વાતાનુકૂલિત શહેર" ગણવામાં આવ્યું હતું. ઉનાળામાં બપોરે છૂટાછવાયા વાવાઝોડા સામાન્ય છે. હ્યુસ્ટનમાં અત્યાર સુધી સૌથી વધુ તાપમાન ચોથી સપ્ટેમ્બર, 2000ના રોજ નોંધાયું હતું.
હ્યુસ્ટનની સ્થાપના 30 ઓગસ્ટ, 1836ના રોજ નદીના કિનારા નજીકની જમીન પર ઓગસ્ટ્સ ચેપમેન એલન અને જોહન કિર્બી એલન બંધુઓએ કરી હતી. જૂન 5, 1837,ના દિવસે શહેરની સંસ્થાપના થઇ અને તેને ટેક્સાસ ગણરાજ્યના પ્રમુખ —પૂર્વ જનરલ સેમ હ્યુસ્ટન પરથી નામ અપાયું —જેણે સેન જેકિંટોના યુદ્ધની આગેવાની કરી હતી, જે જ્યાં આ શહેરની સ્થાપના થઇ તેની પૂર્વમાં થયુ હતુ. બંદર અને રેલમાર્ગ ઉદ્યોગના અડપી વિકાસ,સાથે 1901માં ઓઇલની શોધને લીધે, શહેરની વસ્તીમામ સતત અને અડપી વૃદ્ધિ થઇ. મધ્ય વીસમી સદીમાં,હ્યુસ્ટન ટેક્સાસ વૈદ્યકીય કેન્દ્ર—વિશ્વનું સૌથી મોટું આરોગ્યરક્ષા અને સંશોધન સંસ્થાનોનુ કેન્દ્રીકરણ—અને નાસા'નુ જોહન્સન અવકાશ કેન્દ્ર, જ્યાં મિશન કંન્ટ્રોલ સેન્ટર સ્થિત છે.